Xillari Klinton: Askarlarning qilmishi razillikdir
"AQSh askarlari toliblar jasadi ustida qovug’ini bo’shatgani uyatsizdir". Bugun internetda buni tasvirlovchi video paydo bo’lgan edi.
“Amerika qurolli kuchlari qadr-qimmati va axloqiy me’yorlariga mutlaqo teskari hol bilan yuzlashib turibmiz. Qo’shma Shtatlar qadriyatlariga umuman zid bu”, - deydi Klinton. Afg’onistondagi xalqaro koalitsiya qo'mondonlari ham afsusda. “G’anim yoki do’stmi, baribir, marhumni behurmat qilish - ahmoqlik. Koalitsiya standartlarini hurmat qilmagan odamlar bular”, - deydi general Adrian Bredxo. Pentagonning bildirishicha, tasvir haqiqiy ekani shubhasiz. Videodagi ikki askarning shaxsi aniqlangan. Mudofaa vaziri Leon Panetta bu voqeani tergov qilishni buyurdi. U telefonda Afg’oniston rahbari Hamid Karzay bilan gaplashgan. Javobgarlar qilmishi uchun javob beradi, deydi u. Karzay videodan g’oyat tashvishda. Lekin Tolibon so’zlovchisi Zabihulla Mujohid nazarida bu voqea AQSh bilan tinchlik muzokaralariga jiddiy ta’sir qilmaydi.